البارحه الله سترني والحمد الله خلصت
جنت دا امشي ِبشارع اني يوميه اتمشه بي شارع حلو
المهم كلت خلي اختصر اطب للفرع الصراحه اول مره اطب للفرع المهم طبيت والله جان الشارع ظلمه هندس وفجأة اشتغل لايت سياره والسياره تتقدم ببطئ عليه
كلت افلت خاف يلحكوني
والله جان يطفي لايت السيارة وره شويه شغله وديتقدم
المهم شفت واحد مطلع مسدس من الباب الوره السايق
والله اني انبطحت ويه الرصيف بس ما اسولفلكم كلبي اشلون يدك والسياره تقترب واني بل كوه اتنفس وجان توكف السيارة بعد 2 متر عليه
ونزل شخص رجال جبير جان يكلي ابني اشبيك نايم عالرصيف..
طلع العينتين يعلم "مرته سياقه "وابنه كاعد ومطلع مسدس ابو الصچم
اني كمت ابچي
كالي شبيك
كتله هسه رجعت من السفر ومشتاق لتراب الوطن وتمرغلت بي ارجوا دعواتكم